CELEX: 22013D0185
Language: et
Date: 2013-11-08 00:00:00
Title: EMP ühiskomitee otsus nr 185/2013, 8. november 2013 , millega muudetakse EMP lepingu II lisa „Tehnilised normid, standardid, katsetamine ja sertifitseerimine”

27.3.2014   
            
            
               ET
            
            
               Euroopa Liidu Teataja
            
            
               L 92/10
            
         EMP ÜHISKOMITEE OTSUS
   
   nr 185/2013,
   8. november 2013,
   millega muudetakse EMP lepingu II lisa „Tehnilised normid, standardid, katsetamine ja sertifitseerimine”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP ühiskomitee 10. veebruari 2012. aasta otsusega nr 6/2012, millega muudetakse EMP lepingu II lisa („Tehnilised normid, standardid, katsetamine ja sertifitseerimine”), (1) kustutati EMP lepingu II lisa I peatüki punkti 1 tekst.
            
         
               (2)
            
            
               Otsusega nr 6/2012 jäeti EMP lepingust ekslikult välja selle II lisa I peatüki punkti 1 taanetena inkorporeeritud Euroopa Parlamendi ja nõukogu 26. juuni 2000. aasta direktiiv 2000/40/EÜ mootorsõidukite eesmisi allasõidutõkkeid käsitlevate liikmesriikide õigusaktide ühtlustamise ja nõukogu direktiivi 70/156/EMÜ muutmise kohta (2) ning Euroopa Parlamendi ja nõukogu 27. septembri 2001. aasta direktiiv 2001/56/EÜ mootorsõidukite ja nende haagiste kütteseadmete kohta, millega muudetakse nõukogu direktiivi 70/156/EMÜ ning millega tunnistatakse kehtetuks nõukogu direktiiv 78/548/EMÜ (3).
            
         
               (3)
            
            
               Seepärast tuleb EMP lepingusse inkorporeerida direktiiv 2000/40/EÜ.
            
         
               (4)
            
            
               Seepärast tuleb EMP lepingusse inkorporeerida direktiiv 2001/56/EÜ.
            
         
               (5)
            
            
               Euroopa Parlamendi ja nõukogu määrusega (EÜ) nr 661/2009, (4) mis on EMP lepingusse inkorporeeritud, tunnistatakse direktiivid 2000/40/EÜ ja 2001/56/EÜ kehtetuks alates 1. novembrist 2014, mistõttu need tuleb välja jätta alates 1. novembrist 2014.
            
         
               (6)
            
            
               Seetõttu tuleks EMP lepingu II lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu II lisa I peatüki punkti 45zzr (komisjoni määrus (EL) nr 523/2012) järele lisatakse järgmised punktid:
   
               „45zzs.
            
            
               
                  32000 L 0040: Euroopa Parlamendi ja nõukogu direktiiv 2000/40/EÜ, 26. juuni 2000, mootorsõidukite eesmisi allasõidutõkkeid käsitlevate liikmesriikide õigusaktide ühtlustamise ja nõukogu direktiivi 70/156/EMÜ muutmise kohta (EÜT L 203, 10.8.2000, lk 9).
            
         
               45zzt.
            
            
               
                  32001 L 0056: Euroopa Parlamendi ja nõukogu direktiiv 2001/56/EÜ, 27. september 2001, mootorsõidukite ja nende haagiste kütteseadmete kohta, millega muudetakse nõukogu direktiivi 70/156/EMÜ ning millega tunnistatakse kehtetuks nõukogu direktiiv 78/548/EMÜ (EÜT L 292, 9.11.2001, lk 21).”
            
         Artikkel 2
   EMP lepingu II lisa I peatüki punktide 45zzs (Euroopa Parlamendi ja nõukogu direktiiv 2000/40/EÜ) ja 45zzt (Euroopa Parlamendi ja nõukogu direktiiv 2001/56/EÜ) tekst kustutatakse 1. novembril 2014.
   Artikkel 3
   Käesolev otsus jõustub 9. novembril 2013 tingimusel, et EMP ühiskomiteele on edastatud kõik EMP lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 8. november 2013
      
         
            EMP ühiskomitee nimel
         
         
            eesistuja
         
         Thórir IBSEN
         
      
   
   
      (1)  ELT L 161, 21.6.2012, lk 10.
   
      (2)  EÜT L 203, 10.8.2000, lk 9.
   
      (3)  EÜT L 292, 9.11.2001, lk 21.
   
      (4)  ELT L 200, 31.7.2009, lk 1.
   
      (5)  Põhiseadusest tulenevaid nõudeid ei ole nimetatud.